
ZAPISNIK
46. sjednice Vijeća Mjesnog odbora Vidovec
održane ČETVRTAK, 6. ožujka 2025. u 19,00 sati
u objektu MS Vidovec, Vidovec 31
 


NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić

Vijeće usvaja Zapisnik 45. sjednice Vijeća, 20. veljače 2024. u 19,00 sati, na temelju glasanja većine prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 46. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Tekuća problematika 
2. Pitanja, prijedlozi i obavijesti


Ad. 1.	Tekuća problematika

Predsjednik vijeća izvijestio je prisutne da su radovi na izgradnji potpornog zida na lokaciji Vidovec/Motiki još u tijeku. Također, obavijestio je da je srušeni prometni znak kod Područne škole Vidovec saniran. Dotrajale oglasne ploče u Markuševečkom Popovcu i Vidovcu još nisu zamijenjene.

Ad. 2. Pitanja, prijedlozi i  obavijesti

Ponovno je došlo do poplave kod PŠ Vidovec. Sve je prijavljeno nadležnim službama. U raspravi sudjeluju svi vijećnici te se zaključuje kako dugi niz godina nije određena odgovornost za čistoću taložnice i cijevi od kanala za slivne vode koje dolaze iz obližnje šume. Vijeće naglašava da je bilo reakcije mjerodavnih, no za brzu prohodnost ceste zaslužna je bolesna susjeda koja je grabljama počistila slivnike i voda je otišla. Na sreću, taj tjedan su bili školski praznici pa nije bilo odgode škole kojoj se nije moglo prići zbog visoke razine vode.
Traži se hitno rješavanje nadležnosti za ispravnost kanala pokraj škole.

Također, vijeće je raspravljalo o svim temama i postignućima u ovom mandatu te je odlučeno da će se na sljedećim sjednicama one detaljnije analizirati, uz poseban osvrt na dosadašnje realizirane projekte. U tom kontekstu, planirano je da se razmotri učinkovitost poduzetih inicijativa, stupanj realizacije ključnih infrastrukturnih radova te utjecaj donesenih odluka na kvalitetu života građana. Vijeće će posebno analizirati izazove s kojima se suočavalo tijekom mandata, kao i mogućnosti za poboljšanja u budućem radu. Nadalje, razmotrit će se način informiranja građana o provedenim projektima i poboljšati transparentnost rada vijeća, s ciljem povećanja uključenosti lokalne zajednice u donošenje odluka. Zaključeno je da će se pripremiti detaljno izvješće koje će obuhvatiti sve ključne aspekte rada vijeća u proteklom razdoblju.

Sjednica završava u 19.40 sati



KLASA: 024-08/25-003/547
URBROJ: 251-13-11-2/003-25-2
Zagreb, 6. ožujka 2025.


Zapisnik obradila: Mirela Gašpert Bertić



Zapisnik sastavio:
   Josip Huzanić, v.r.   
Predsjednik MO Vidovec: 
                                                                                                   Božidar Jambrešić, v.r.
2

